《自安定门旋由水关南望德胜门述目所见》
清代·魏裔介

晓巘映朝暾，人家野水村。楼残遗堞立，寺废古钟存。

解冻春云漾，呼鹰猎马驯。干戈息数载，犹有哭声吞。

作者简介：（1616—1686）初直隶柏乡人，字石生，号贞庵，又号昆林。顺治三年进士，散馆授工科给事中。康熙间官至吏部尚书，保和殿大学士，以党附鳌拜之嫌致仕。为言官时疏至百余上，敷陈剀切，多见施行。乾隆初追谥文毅。治理学，有《圣学知统录》、《知统翼录》、《希贤录》，另有《兼济堂集》等。